ddrg/super_eurlex huggingface dataset:
(56)

Da se Komisiji in carinskim organom nadalje omogoči učinkovito spremljanje skladnosti družbe Alumina d.o.o. Zvornik in povezane družbe z zavezo, če se zadevnemu carinskemu organu predloži zahteva za sprostitev v prosti promet, mora biti oprostitev plačevanja protidampinške dajatve pogojena (i) s predložitvijo računa v okviru zaveze, tj. trgovinskega računa, ki vsebuje vsaj podatke in izjavo, navedene v Prilogi; (ii) z dejstvom, da družba Alumina d.o.o. Zvornik uvoženo blago proizvede, odpremi in zanj izda račun neposredno prvi neodvisni stranki v Uniji ali ga prvi nepovezani stranki v Uniji zanj neposredno izda račun družba Kauno Tiekimas, ter (iii) dejstvom, da blago, ki je deklarirano in predloženo carinski službi, v celoti ustreza opisu na računu v okviru zaveze. Kadar navedeni pogoji niso izpolnjeni, se ob sprejetju izjave o sprostitvi v prosti promet uvede ustrezna protidampinška dajatev.
(7)

Izrael je izvedel politiko pokončanja in uničenja okuženih živali za nadzor nad boleznijo in omejitev njenega širjenja. Takojšnji in odločni ukrepi Izraela za omejitev bolezni in pozitivni rezultati ocenjevanja epidemiološkega stanja omogočajo, da se omejitve uvoza nekaterih perutninskih proizvodov v Unijo uporabljajo le za območja, ki jih je prizadela bolezen in za katere so izraelski veterinarski organi uvedli omejitve.
(1)

Reprezentativne cene in dodatne uvozne dajatve za beli in surovi sladkor ter nekatere sirupe za tržno leto 2010/11 so bile določene z Uredbo Komisije (EU) št. 867/2010 (3). Navedene cene in dolžnosti so bile nazadnje spremenjene z Uredbo Komisije (EU) št. 385/2011 (4).
(3)

Z Uredbo Komisije (ES) št. 1292/2008 z dne 18. decembra 2008 o izdaji dovoljenja za pripravek Bacillus amyloliquefaciens CECT 5940 (Ecobiol in Ecobiol Plus) kot krmni dodatek je bila za deset let odobrena uporaba pripravka iz mikroorganizmov Bacillus amyloliquefaciens CECT 5940 za piščance za pitanje (2).
1.

člen 3 se nadomesti z naslednjim: „Člen 3 1. Prepovedano je: (a) neposredno ali posredno zagotavljati tehnično pomoč, ki je povezana z blagom in tehnologijo s Skupnega seznama vojaškega blaga Evropske unije (4) (v nadaljnjem besedilu: Skupni seznam vojaškega blaga) ali z zagotavljanjem, proizvodnjo, vzdrževanjem in uporabo blaga s tega seznama, vsem osebam, subjektom ali organom v Libiji ali za uporabo v Libiji; (b) neposredno ali posredno zagotavljati tehnično pomoč ali posredniške storitve, ki so povezane z opremo iz Priloge I, ki bi se lahko uporabile za notranjo represijo, vsem osebam, subjektom ali organom v Libiji ali za uporabo v Libiji; (c) neposredno ali posredno zagotavljati financiranje ali finančno pomoč, povezano z blagom in tehnologijo s Skupnega seznama vojaškega blaga ali iz Priloge I, vključno zlasti s subvencijami, posojili in zavarovanjem kreditnih izvoznih poslov, za kakršno koli prodajo, dobavo, prenos ali izvoz takšnega blaga ali tehnologije ali za kakršno koli zagotavljanje s tem povezane tehnične pomoči vsem osebam, subjektom ali organom v Libiji ali za uporabo v Libiji; (d) neposredno ali posredno zagotavljati tehnično pomoč, financiranje ali finančno pomoč, posredniške storitve ali prevozne storitve v zvezi z zagotavljanjem oboroženega najemniškega vojaškega osebja v Libiji ali za uporabo v Libiji; (e) zavestno in namerno sodelovati v dejavnostih, katerih namen ali učinek je izogibanje prepovedim iz točk (a) do (d). 2. Ne glede na odstavek 1 se te prepovedi ne uporabljajo za zagotavljanje tehnične pomoči, financiranja in finančne pomoči v zvezi z nesmrtonosno vojaško opremo za zgolj humanitarne namene ali zaščito ali za vso drugo prodajo in dobavo orožja in z njim povezanega materiala, ki ju je predhodno odobril Odbor za sankcije. 3. Pristojni organi držav članic iz Priloge IV lahko ne glede na odstavek 1 odobrijo zagotovitev tehnične pomoči, financiranja in finančne pomoči v zvezi z opremo, ki bi se lahko uporabljala za notranjo represijo, pod pogoji, ki se jim zdijo primerni, če ugotovijo, da je ta oprema zgolj za humanitarne namene in zaščito. 4. Pristojni organi držav članic iz Priloge IV lahko z odstopanjem od odstavka 1 odobrijo zagotovitev tehnične pomoči, financiranja in finančne pomoči v zvezi z blagom in tehnologijo s Skupnega seznama vojaškega blaga ali v zvezi z opremo, ki bi se lahko uporabljala za notranjo represijo, osebam, subjektom ali organom v Libiji, če pristojni organ meni, da je ta odobritev nujna za zaščito civilistov in civilnih območij v Libiji, ki jim grozi napad, pod pogojem, da zadevna država članica predhodno uradno obvesti generalnega sekretarja Združenih narodov. 5. Odstavek 1 se ne uporablja za zaščitna oblačila, vključno z zaščitnimi jopiči in čeladami, ki jih osebje Združenih narodov, osebje Unije ali njenih držav članic, predstavniki medijev ter humanitarni delavci in delavci za razvoj ter z njimi povezano osebje začasno izvažajo v Libijo zgolj za osebno uporabo.
(2)

Čeprav se člen 2(1) in člen 5(1) Uredbe (EU) št. 642/2010 nanašata na kvalitetno navadno pšenico, vključuje Priloga III k navedeni uredbi kotacijske borze in referenčne sorte tudi za navadno pšenico srednje in nizke kakovosti. Zaradi doslednosti je primerno iz navedene priloge odstraniti kotacije in sorte za navadno pšenico srednje in nizke kakovosti.
(2)

Prilogo I k Uredbi (ES) št. 689/2008 je treba spremeniti, da bi se upošteval ureditveni ukrep za nekatere kemikalije, sprejet v skladu z Direktivo Sveta 91/414/EGS z dne 15. julija 1991 o dajanju fitofarmacevtskih sredstev v promet (3), Direktivo 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (4) in Uredbo (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (5).
(29)

Primerjava tehtane povprečne normalne vrednosti s tehtano povprečno izvozno ceno je bila izvedena na podlagi cene franko tovarna in na enaki ravni trgovine. Za zagotovitev poštene primerjave med normalno vrednostjo in izvozno ceno so se v skladu s členom 2(10) osnovne uredbe upoštevale razlike v dejavnikih, za katere se je izkazalo, da so vplivali na cene in primerljivost cen. V ta namen so bile narejene ustrezne prilagoditve za razlike pri stroških prevoza, zavarovanja, manipuliranja, natovarjanja in drugih dodatnih stroških, stroških provizij, finančnih stroških ter stroških pakiranja, ki jih je vložnik plačal po potrebi in kadar je bilo upravičeno.
(1)

Od začetka tržnega leta 2010/2011 so svetovne cene žit izredno hitro rasle, in sicer bolj kot pri predhodnem močnem povišanju cen v tržnem letu 2007/2008. Svetovne cene navadne pšenice so tako od julija 2010 narasle za 65 %. Po tem datumu so cene žit na trgu Unije sledile istemu trendu. Cena navadne pšenice je na trgu Unije narasla za več kot 90 % in se ustalila na okoli 280 EUR/t. Cene ostalih žit na trgu Unije so se gibale na enak način, tako je bila cena ječmena v Rouenu in koruze v Bordeauxu nad 215 EUR/t. Gibanje cen na svetovnem trgu žit je v veliki meri odvisno od stopnje zmanjšanja pokritja uporabe s strani proizvodnje.
(1)

Reprezentativne cene in dodatne uvozne dajatve za beli in surovi sladkor ter nekatere sirupe za tržno leto 2010/11 so bile določene z Uredbo Komisije (EU) št. 867/2010 (3). Navedene cene in dolžnosti so bile nazadnje spremenjene z Uredbo Komisije (EU) št. 108/2011 (4).
(5)

Nekateri operaterji zrakoplovov najemajo družbe za upravljanje ali storitvene družbe za predložitev načrtov letov in plačevanje pristojbin na zračnih poteh v njihovem imenu. Zato se v načrtu leta pogosto pojavi označevalnik Mednarodne organizacije civilnega letalstva (ICAO), ki označuje družbo za upravljanje ali storitveno družbo, čeprav te družbe morda niso operaterji zrakoplovov. Najboljši način za prepoznavanje operaterja ali lastnika zrakoplova je označevalnik ICAO ali registrska oznaka v načrtu leta, zato pogosto ni mogoče z gotovostjo prepoznati operaterja, če ta pri Eurocontrolu ne prijavi flote in pri tem predloži podatkov o zrakoplovu, ki ga upravlja. Komisija je pri pripravi posodobljenega seznama operaterjev zrakoplovov upoštevala prijave seznamov flot, ki so jih predložili operaterji, družbe za upravljanje in storitvene družbe. Vendar so bile številne družbe za upravljanje ali storitvene družbe in registrske oznake zrakoplovov vključene na posodobljeni seznam zaradi pomanjkljivih predloženih informacij.
(9)

Vnos „Al-Azhar Ben Mohammed Ben El-Abed Al-Tlili. Naslov: Via Carlo Porta 97, Legnano, Italija. Datum rojstva: 26. 3. 1969. Kraj rojstva: Feriana, Tunizija. Državljanstvo: tunizijsko. Potni list št.: M351140 (tunizijski potni list, prenehal veljati 16. 6. 2005). Drugi podatki: (a) italijanska davčna številka: TLLLHR69C26Z352G, (b) obsojen v Franciji 14. 10. 2002, (c) izročen Italiji 6. 9. 2006, priprt v Italiji do julija 2007, (d) v Tuniziji obsojen v odsotnosti na dvajset let zapora.“ pod naslovom „Fizične osebe“ se nadomesti z: „Al-Azhar Ben Mohammed Ben El-Abed Al-Tlili (tudi Lazar Ben Mohammed Tlili). Naslov: Via Carlo Porta 97, Legnano, Italija. Datum rojstva: 26. 3. 1969. Kraj rojstva: Feriana, Al-Kasrain, Tunizija. Državljanstvo: tunizijsko. Potni list št.: M351140 (tunizijski potni list, prenehal veljati 16. 6. 2005). Drugi podatki: (a) italijanska davčna številka: TLLLHR69C26Z352G, (b) izpuščen iz zapora 15. 1. 2007, (c) v Tuniziji obsojen v odsotnosti na dvajset let zapora, (d) ime matere: Essayda Bint Salih Al-Tlili.“
SL Uradni list Evropske unije L 18/14

UREDBA KOMISIJE (EU) št. 45/2011

z dne 20. januarja 2011

o določitvi izvoznih nadomestil za jajca

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (1) ter zlasti člena 164(2) in člena 170 v povezavi s členom 4 Uredbe,

ob upoštevanju naslednjega:

(1) Člen 162(1) Uredbe (ES) št. 1234/2007 določa, da se razlika med cenami na svetovnem trgu za proizvode, navedene v delu XIX Priloge I k navedeni uredbi, in cenami za te proizvode v Uniji lahko krije z izvoznimi nadomestili.

(2) Ob upoštevanju trenutnih razmer na trgu jajc je treba določiti izvozna nadomestila v skladu s pravili in določenimi merili iz členov 162, 163, 164, 167 in 169 Uredbe (ES) št. 1234/2007.

(3) Člen 164(1) Uredbe (ES) št. 1234/2007 določa, da se nadomestila lahko spreminjajo glede na namembni kraj, kadar to zahtevajo razmere na svetovnem trgu, posebne zahteve nekaterih trgov ali obveznosti, ki temeljijo na sporazumih, sklenjenih v skladu s členom 300 Pogodbe.

(4) Nadomestila je treba dodeliti samo proizvodom, ki jim je dovoljen prosti pretok v Uniji in izpolnjujejo zahteve Uredbe Evropskega parlamenta in Sveta (ES) št. 852/2004 z dne 29. aprila 2004 o higieni živil (2) in Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (3) ter zahteve označevanja iz točke A Priloge XIV k Uredbi (ES) št. 1234/2007.

(5) Trenutno veljavna nadomestila so bila določena z Uredbo Komisije (EU) št. 950/2010 (4). Ker je treba določiti nova nadomestila, je navedeno uredbo treba razveljaviti.

(6) Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –

SPREJELA NASLEDNJO UREDBO:

Člen 1

1. Proizvodi, ki so upravičeni do izvoznih nadomestil iz člena 164 Uredbe (ES) št. 1234/2007, in zneski teh nadomestil so navedeni v Prilogi k tej uredbi ob upoštevanju pogojev iz odstavka 2 tega člena.

2. Proizvodi, ki so upravičeni do nadomestil na podlagi odstavka 1, izpolnjujejo ustrezne zahteve uredb (ES) št. 852/2004 in (ES) št. 853/2004 ter zlasti zahtevo, da so pripravljeni v odobrenem obratu v skladu z zahtevami označevanja iz oddelka I Priloge II k Uredbi (ES) št. 853/2004 in točke A Priloge XIV k Uredbi (ES) št. 1234/2007.

Člen 2

Uredba (EU) št. 950/2010 se razveljavi.

Člen 3

Ta uredba začne veljati 21. januarja 2011.

Uredba je v celoti zavezujoča in se neposredno uporablja v vseh državah članicah. V Bruslju, 20. januarja 2011 Za Komisijo V imenu predsednika José Manuel SILVA RODRÍGUEZ Generalni direktor za kmetijstvo in razvoj podeželja

(1) UL L 299, 16.11.2007, str. 1.

(2) UL L 139, 30.4.2004, str. 1.

(3) UL L 139, 30.4.2004, str. 55.

(4) UL L 278, 22.10.2010, str. 18.
1.

Metoda EU-RL LC-MS/MS je referenčna metoda za odkrivanje morskih toksinov iz poglavja V(2)(c), (d) in (e) oddelka VII Priloge III k Uredbi (ES) št. 853/2004. Ta metoda določa vsaj naslednje spojine: — toksini skupine okadaične kisline: OA, DTX1, DTX2, DTX3 vključno z njihovimi estri, — toksini skupine pektenotoksinov: PTX1 in PTX2, — toksini skupine jestoksinov: YTX, 45 OH YTX, homo YTX in 45 OH homo YTX, — toksini skupine azaspiracidi: AZA1, AZA2 in AZA3.
„354

flurokloridon št. CAS 61213-25-0 št. CIPAC 430

(3RS,4RS;3RS,4SR)-3-chloro-4-chloromethyl-1- (α,α,α-trifluoro-m-tolyl)-2-pyrrolidone

≥ 940 g/kg. relevantne nečistoče: toluen: največ 8 g/kg

1. junij 2011

31. maj 2021
2.

Člen 7 se nadomesti z naslednjim: ‚Člen 7 Stroški Vse stroške, nastale zaradi uradnega nadzora iz člena 5(1), vključno z vzorčenjem, analizo, shranjevanjem in vsemi ukrepi, ki so posledica neskladnosti, poravna nosilec živilske dejavnosti in dejavnosti poslovanja s krmo.‘
„11.

Z odstopanjem se odstavek 10 ne uporablja za izdelke, ki so dani v promet pred 10. januarjem 2012, in nakit, starejši od 50 let 10. januarja 2012.“
(27)

Vnos „Fethi Ben Al-Rabei Ben Absha Mnasri (tudi (a) Mnasri Fethi ben Rebai, (b) Mnasri Fethi ben Rebaj, (c) Mnasri Fethi ben al-Rabai, (d) Mnasri Fethi ben Rabaj, (e) Fethi Alic, (f) Amor, (g) Omar Abu, (h) Omar Tounsi, (i) Amar). Naslov: Birmingham, Združeno kraljestvo. Datum rojstva: (a) 6. 3. 1969, (b) 6. 3. 1963, (b) 3. 6. 1963. Kraj rojstva: (a) farma Al-Sanadil, Nafzah, governorat Baja, Tunizija, (b) Tunizija, (c) Alžirija. Državljanstvo: tunizijsko. Potni list št.: L497470 (tunizijski potni list, izdan 3. 6. 1997, prenehal veljati 2. 6. 2002). Drugi podatki: ime matere: Fatima Balayish. Datum uvrstitve iz člena 2a(4)(b): 25. 6. 2003.“ pod naslovom „Fizične osebe“ se nadomesti z: „Fethi Ben Al-Rabei Ben Absha Mnasri (tudi (a) Mnasri Fethi ben Rebai, (b) Mnasri Fethi ben al-Rabai, (c) Mnasri Fethi ben Rebaj, (d) Fethi Alic, (e) Amor, (f) Abu Omar, (g) Omar Tounsi, (h) Amar). Naslov: Birmingham, Združeno kraljestvo. Datum rojstva: (a) 6. 3. 1969, (b) 6. 3. 1963, (c) 3. 6. 1969. Kraj rojstva: (a) farma Al-Sanadil, Nefza, governorat Baja, Tunizija, (b) Tunizija, (c) Alžirija. Državljanstvo: tunizijsko. Potni list št.: L497470 (tunizijski potni list, izdan 3. 6. 1997, prenehal veljati 2. 6. 2002). Drugi podatki: ime matere: Fatima Balayish. Datum uvrstitve iz člena 2a(4)(b): 25. 6. 2003.“
(8)

Enostranski in vzajemni sporazumi glede na svojo naravo o specializaciji predvidevajo, da so pogodbene stranke dejavne na istem proizvodnem trgu. Ni treba, da so pogodbene stranke dejavne na istem geografskem trgu. Zato bi morala biti uporaba te uredbe za enostranske in vzajemne sporazume o specializaciji omejena na razmere, ko so pogodbene stranke dejavne na istem proizvodnem trgu. Sporazume o skupni proizvodnji lahko sklenejo pogodbene stranke, ki so že dejavne na istem proizvodnem trgu, pa tudi pogodbene stranke, ki želijo vstopiti na proizvodni trg s sporazumom. Zato bi morali sporazumi o skupni proizvodnji spadati na področje uporabe te uredbe ne glede na to, ali so pogodbene stranke že dejavne na istih proizvodnih trgih.
1. Proizvod (t. i. ročka za prhanje), narejen iz plastike z oblogo iz niklja in namenjen razdeljevanju vode s pomočjo šobe. Opremljen je z nepovratnim ventilom, ki preprečuje povratni tok vode. Vendar pa ventil ne regulira pretoka vode. Pretok vode skozi šobo se uravnava s pipo, ki je z gibljivo cevjo povezana s proizvodom.

3924 90 00
Izdelek (t.i. „temperaturni senzor za izpušne pline“), ki ga sestavljajo: — termistor z nazivno močjo, ki ne presega 20 W, v svojem ohišju, — pritrdilni zatič, — gred, ki omogoča pritrditev znotraj izpušnega sistema vozila, in — električni kabel z ovojem, odpornim na toploto, ki povezuje izdelek z vtičnico in tako omogoča povezavo s sistemom vozila za upravljanje motorja. Termistor spreminja svoj upor glede na temperaturo. Kadar je izdelek povezan, ta sprememba upora povzroči spremembo električnega toka, ki se prenaša v sistem za upravljanje motorja. Izdelek ne more pretvoriti izhodnega električnega toka v merjenje ali prikaz temperature.

8533 40 10
(3)

Vloga vsebuje tudi zaprosilo za zaščito v skladu s členom 13(2) Uredbe (ES) št. 509/2006. Navedeno zaščito imena „Traditionally Farmed Gloucestershire Old Spots Pork“ je treba odobriti, v kolikor ni nobenega ugovora in če ni mogoče dokazati, da se ime na zakonit, splošno znan in gospodarsko pomemben način uporablja za podobne kmetijske proizvode in živila –
(134)

Predelovalci in sodelujoči uvozni agent so trdili, da bi zaradi ukrepov nekateri veliki izdelovalci predform preselili svoje standardizirane proizvodne linije v sosednje države EU. Glede na to, da so stroški prevoza predform na kratki razdalji razmeroma nizki, ta proces v nekem obsegu že poteka. Vendar se trenutno zdi, da so vidiki, kot je bližina stranke ali prilagodljivost dostav, pomembnejši od prednosti, ki jih predstavljajo sosednje države. Glede na to, da je predlagana raven ukrepov zmerna, se začasno sklene, da prednosti proizvodnje predform zunaj EU ne bi smele prevladati nad trenutnimi negativnimi vidiki. Poleg tega se pričakuje, da bo glede na stroške prevoza delokalizacija nadomestna možnost le za družbe, katerih stranke so zunaj meja EU, ne pa tudi za predelovalce, ki imajo stranke v drugih delih EU.
(156)

Če se ukrepi ne bodo uvedli, se lahko pričakuje, da se bo uvoz poceni dampinških aluminijastih platišč, zlasti na področju AM, nadaljeval ali celo stopnjeval. Poleg tega ni mogoče izključiti, da bo vedno večji pritisk cen na področje AM in vstop področja AM na trg vsaj posredno vplival na položaj področja OEM. V zvezi s tem je bilo ugotovljeno, da se nekateri proizvajalci v zadevni državi že začenjajo ali so se že začeli ukvarjati s srednjim in zgornjim delom področja AM in nato s področjem EOM, pri čemer zagotavljajo zelo nizke cene. Pričakuje se lahko, da se bo ta razvoj nadaljeval, kar bo zelo verjetno ogrozilo tudi veliko skupino proizvajalcev Unije s področja OEM. Ker finančni položaj in dobičkonosnost teh proizvajalcev nista dovolj stabilna, da bi prenesla nadaljnji pritisk cen dampinškega uvoza, zaradi katerega so se znatno nelojalno znižale njihove prodajne cene, bi zelo verjetno postopno propadlo veliko proizvajalcev Unije ali celo vsi proizvajalci Unije.
(117)

Vsak zahtevek za uporabo teh stopenj protidampinške dajatve za posamezne družbe (npr. zaradi spremembe imena subjekta ali ustanovitve novih proizvodnih ali prodajnih subjektov) je treba nemudoma vložiti pri Komisiji (3) skupaj z vsemi ustreznimi informacijami, zlasti o vsaki spremembi dejavnosti družbe, povezani s proizvodnjo ter domačo prodajo in izvozom, ki so na primer povezane z zadevno spremembo imena ali zadevno spremembo proizvodnih in prodajnih subjektov. Če bo to primerno, bo Uredba ustrezno spremenjena s posodobitvijo seznama družb, ki so upravičene do individualnih stopenj dajatev.
(4)

Evropska strategija zaposlovanja v celoti odraža potrebo po upoštevanju zaposlovanja kot vzroka za priseljevanje, zlasti potrebo po izboljšanju položaja migrantov na trgu dela. Smernice za zaposlovanje, sprejete z Odločbo Sveta 2008/618/ES (3), ki so sestavni del „Svežnja integriranih smernic“, oblikovanega za spodbujanje rasti in delovnih mest v Evropi kot del prenovljene lizbonske strategije, zahtevajo, da se posebna pozornost nameni znatnemu znižanju zaposlitvenih vrzeli za težje zaposljive osebe, vključno z vrzeljo med državljani tretjih držav in državljani EU. Izrecno navajajo, da sta boj proti diskriminaciji in vključevanje priseljencev ključna in zahtevajo ustrezno upravljanje ekonomskih migracij za izboljšanje usklajevanja potreb trga delovne sile. Ustrezni podatki za spremljanje teh vprašanj so izjemno pomembni, zlasti glede na to, da bo potreba po delavcih migrantih zaradi staranja delovne sile EU in predvidenega pomanjkanja sposobnosti v prihodnjih letih še naraščala.
(3)

V skladu s členom 10(2) in v povezavi s členom 7 Uredbe (ES) št. 1831/2003 je bil predložen zahtevek za ponovno oceno navedenega dodatka, da se navedeni dodatek uvrsti v kategorijo dodatkov „zootehnični dodatki“. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
(5)

Po posvetovanju s svetovalnim odborom je Komisija ugotovila, da obstajajo zadostni dokazi, ki upravičujejo začetek delnega vmesnega pregleda, zato je z obvestilom („obvestilo o začetku“), objavljenim v Uradnem listu Evropske unije (3), začela delni vmesni pregled v skladu s členom 11(3) osnovne uredbe, po obsegu omejen na preiskavo dampinga v zvezi z družbo SWT. „Zadevni izdelek“ je bil enak kot v Uredbi Sveta (ES) št. 260/2007, tj. volframove varilne elektrode, ki vsebujejo 94 mas. % ali več volframa, razen tistih, ki so dobljene samo s sintranjem, razrezane ali nerazrezane na določene dolžine, uvrščene pod oznake KN ex 8101 99 10 in ex 8515 90 00 ter s poreklom iz Ljudske republike Kitajske.
(4)

Evropska agencija za varnost hrane (v nadaljnjem besedilu: Agencija) je v mnenjih z dne 12. in 19. septembra 2007 (2), 22. novembra 2007 (3) in 2. julija 2009 (4) navedla, da encimski pripravek endo-1,4-beta-ksilanaze, ki jo proizvaja Trichoderma reesei (ATCC PTA 5588), nima škodljivega vpliva na zdravje živali in ljudi ali na okolje ter da njegova uporaba izboljšuje prirejo živali. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
Izdelek, sestavljen iz (v masnih odstotkih): — ječmenove trave v prahu 28,8 — medu 27,5 — pšenične trave v prahu 21,5 — lucerne v prahu 21,5 — stearinske kisline 0,4 — popra 0,25 — kromovega pikolinata 0,01 (ustreza 8,7 μg Cr na tableto) Izdelek je pripravljen za prodajo na drobno v obliki tablet in se uporablja kot prehransko dopolnilo (ena tableta dvakrat na dan).

2106 90 98
(2)

V Uredbi (ES) št. 920/2005 je določeno, da iz praktičnih razlogov in na prehodni osnovi institucije Unije niso zavezane sestaviti vseh aktov, vključno s sodbami Sodišča, v irskem jeziku in jih prevesti vanj, razen uredb, ki jih skupaj sprejmeta Evropski parlament in Svet. Svet mora v roku štirih let od dneva začetka veljavnosti Uredbe (ES) št. 920/2005 in zatem vsakih pet let ugotavljati, ali naj se to odstopanje konča.
(1)

V okviru urugvajskega kroga pogajanj so se Skupnost in številne države dogovorile, da bi morala biti dajatve prosta obravnava dodeljena farmacevtskim izdelkom, uvrščenim v poglavje 30 harmoniziranega sistema (HS) in pod tarifne številke HS 2936, 2937, 2939 in 2941, ter na določene farmacevtske aktivne snovi, ki imajo pri Svetovni zdravstveni organizaciji „mednarodno nelastniško ime“ (INN), določene soli, estre in hidrate takšnih INN in določene vmesne izdelke farmacevtske proizvodnje, ki se uporabljajo za proizvodnjo in izdelavo končnih farmacevtskih izdelkov.
(98)

Vendar pa so, ob upoštevanju, da je bila ugotovljena verjetnost ponovitve škodljivega dampinga, za ta postopek značilne posebne okoliščine, in sicer dolgo trajanje veljavnih ukrepov, ki so enkrat že bili podaljšani, in zelo omejene količine dejanskega uvoza iz Indije, kot je navedeno v uvodnih izjavah od (21) do (24). Ta dejstva je treba ustrezno upoštevati pri določitvi trajanja dodatno podaljšanih protidampinških ukrepov, ki bi moralo biti tri leta. Po razkritju je vložnik navedel, da je ukrepe treba podaljšati za pet let in da navedeni razlogi za krajše podaljšanje ne bi bili upravičeni.